Timsirin n umesdis wis sin L2 2020/2021

Ahric wis sin : tamedyezt n tlawin :

Tazwert :

Akken i d-nenna ya kan, tuddsa n tmetti tla azrir af tuddsa n tiwsatin n tamedyezt, tid n yergazen deg berra, 3inani yerna lant azal deg tmetti. Ma d tid n tmettut ttilint deg uxxam kan negh deg tala, yerna s umata s tuffra acku qqnent gher yihulfan n tayri.

Timetti ur tegdil ara madi asenfali n usentel n tayri maca tga-yas tilisa deg wakud akk d tallunt :

Deg wakud, timetti tefka i tlawin lawan n wurar d ayla nnsent kan, ulac irgazen, zemrent ad cnunt, ad cewwqent, ad cnunt ayen rant.

Deg tallunt, timetti tefka i tmettut axxam, tibhirt akk d tala, da lant tilelli ad d senfalint ayen tthulfunt war tilas, war akukru.

Ger tiwsatin n tamedyezt n tmettut ad naf atas : acewwiq, ahiha, izli, tibugharin, isefra n uzuzen, aserqes.. . Nekni da ad nwali kan 3 n tewsatin : izlan – ahiha akk d ucewwiq.

Izli/izlan :

Adlis amezwaru i d-yewwin awal ghef tewsit a n tamedyezt taqbaylit d Tassadit Yacine deg useggas n 1990 L'izli ou l'amour chanté en kabyle. Da, tameskart teqqen tawsit a srid gher usentel n tayri.

Deg testant i tga ghef wamud n yisefra i d-tegmer deg temnadt n At Sidi Brahem deg tama n Lberj, tger tamawt d akken isefra n tlawin i d-yettmeslayen ghef usentel n tayri d izlan, d isefra wezzilen : seg 4 ar 6 n yefyar, ttilin s ccna, asentel d ihulfan n tayri, tikwal ttilin s ccna, ttawin tent id d agraw.

Maca seg tama nniden tella d yiwet n tezrawt nniden sghur Mhanna Mahfoufi deg useggas n 1992 le répertoire musical d'un village berbère d’algerie.

Deg udlis a, s tsastant i iga deg taddart n Aït Yessaid yufa belli izli macci d asefru n tayri. D tidet d tamedyezt wezzilen deg talgha, tettili s ccna, ttawin tt id d agraw, maca isental mgarraden : tikwal d tamedyezt n yergazen mi ara meggren, negh d tilawin mi ara ttheggint tameghra.

Ihi, anamek d yisental n tawsit a n yezli mgarraden seg temnadt gher tayed : deg tama n waregla, s tutlayt tazennatit, izli d ahric deg uhellil. Wali tazrawt n M.Djellaoui : tiwsatin timensayin n tamedyezt taqbaylit.

2- Ahiha :

Deg tilawt, i lmend n Mahfoufi, tamedyezt n tayri deg tmetti taqbaylit tansayt d ahiha, d tawsit ideg i d tessenfalay tmettut ihulfan is s wudem amatu, ama d wid n ughuccu mgal argaz is, ama d wid n tayri i tt yezdin d urgaz nniden.

Amedya :

Yelsa d tacacit,

D tamadanit,

Idelli yella,

Ass agi ulac it.

3- Acewwiq :

Icewwiqen d isefra wezzilen, asentel nnsen s umata d lehzen d lxiq (tristesse et nostalgie), i d tettawi tmettut iman is, s ccna war allalen.

Ma nger tamawt, ad naf d akken tulmisin tigejdanin yezdin akk tiwsatin a d tigi :

* D tamedyezt tawezlant deg talgha.
* D tamedyezt yeqqnen gher ccna.
* D tamedyezt ideg ur iban umeskar.
* Tettunehsab seg tewsatin taddayin ma nesserwes itt gher teqsidt.